સહકલાકારો મોનલ ગજ્જર(સુપ્રિયા), અતુલ મહાલે અને અભિનય બેન્કર (બિત્તુ-બંગા), દયાશંકર પાંડે (ગંડુ ફકીર), પ્રશાંત બારોટ (ગુપ્તાજી), યતીન કાર્યેકર (ગણેશ શાસ્ત્રી), રૂપા બોરગાંવકર (પુરિયા) અને બાકીના તમામ નાના મોટા પાત્રો સાથેના અનુભવ વિષે જણાવતા ચેતનભાઈ કહે છે કે આ બધા જ કલાકારોએ શુટિંગ દરમિયાન સવારે કડકડતી ઠંડી અને બપોર થતા સુધી કાળઝાળ ગરમી પણ હસતા મોઢે વેઠી લીધી હતી. ઘણીવાર શુટિંગ દરમિયાન લોકેશન પર પહોચવા માટે પથરાળ રસ્તાઓ પર બબ્બે ત્રણ-ત્રણ કિલોમીટર ચાલવું પડતું હતું, પરંતુ બધા કલાકરો માત્ર અને માત્ર સારું કામ કરવા અને એક ‘ગ્રેટર ગુડ’ માટે ભેગા થયા હતા અને એટલા માટે જ તેમણે આ તમામ મુશ્કેલીઓ કોઈ પણ ફરિયાદ વગર પાર કરી અને રેવા માટે પોતાનો સમગ્ર અનુભવ અભિનયમાં નીચોવી નાખ્યો હતો.